Tizenhárom ezred döntött, világbajnok a magyar női kajak négyes - 27 Augusztus 2018 - György Béla Honlapja
Szombat, 2020-05-30, 20:16:26
Nyitólap » 2018 » Augusztus » 27 » Tizenhárom ezred döntött, világbajnok a magyar női kajak négyes
Tizenhárom ezred döntött, világbajnok a magyar női kajak négyes
Forrás: 24.hu | 2018.08.26.
A vasárnapi, zárónap 13 fináléjában tizenkétszer szurkolhatunk magyar egyesnek, párosnak, egységnek. A finálékból csak az 5000 méteres futamokat nem láthatjuk élőben.
Elsőként a Nagy Bianka, Molnár Csenge páros érkezett a női C-2 200 m döntőjében. A fital kettes jól kapta el a rajtot, és egészen a hatodik helyig hajrázni. Nagy eredmény ez egy ilyen fiatal párosnak.
Utánuk a szombaton párosban világbajnokicímet nyerő Birkás Balázsnak szurkolhatunk a férfiak K-1 200-as futamán, ám egyéniben most nem jött össze a dobogó. Szépen ment, ám a végére elfáradt, és lemaradt a dobogóról, a negyedik helyen végzett. Birkást Korisánszky Dávid (C-1 200) követte a programban, neki nem sikerült egyetlen ellenfelét sem megelőznie.
Korisányszkyt Tóth Dávid és Kulifai Tamás követte a férfi K-2 500-as fináléban, de csalódást keltő hatodik helyen értek be. Nem sokkal később Hajdu Jonatán és Fekete Ádám szállt vízre (C-2 500), de az érem továbbra sem jött össze, az utolsó 200-on ment el a dobogó, végül csak a hatodik helyen végeztek.
Balla Virág és Takács Kincső a női C-2 500 m döntőjében szerezte meg a magyar csapat első érmét a zárónapon. A páros nagyon szépen kapta el a rajtot, végig szorongatták a nagy esélyes Kanadát, féltávtól pedig már biztos volt az ezüst.
A női K-4 500 méteren a Kárász Anna, Kozák Danuta, Medveczky Erika, Bodonyi Dóra egység esélyes volt, nem véletlen. A magyar négyes óriásit csatázott az első méterektől az új-zélandiakkal, és egészen az utolsó centiig együtt haladtak. A többieknek esélye sem volt beleszólni. Célfotóra kellett várni, majd jött a csoda: 13 ezredmásodperccel, de világbajnoka a Kozák, Kárász, Bodonyi, Medveczky négyes!
A férfi K-4 500-as négyes (Tótka Sándor, Dudás Miklós, Molnár Péter, Kuli István) ahogy az Eb-n, úgy a világbajnokságon is a harmadik helyen végzett!
Kategória: Belföld | Megtekintések száma: 102 | Hozzáadta: georgio | Tag-ek(kulcsszavak): női, kajak, négyes, magyar, világbajnok | Helyezés: 0.0/0